Source: https://dawn.fi/artikkeli.cfm/2013/12/11/ylen_tulevat_hd-kanavat_nakyvat_maksutta_myos_kaapelissa
Timestamp: 2020-06-01 17:16:17+00:00
Document Index: 14943778

Matched Legal Cases: ['HD\n', 'HD\n', 'HD ', 'HD ', 'HD ', 'HD ']

YLEn tulevat HD-kanavat näkyvät maksutta, myös kaapelissa - AfterDawn
Kysyimme YLEltä, kuuluvatko myös ensi keväälle kaavaillut YLEn HD-kanavat ns. must carry -periaatteen piiriin. Must carry -kanavastatus tarkoittaisi sitä, että kaapeliverkon toimijat ovat velvollisia jakelemaan kanavia, mikäli alueella näkyy antenniverkon VHF-kanavia.
YLEn vastine oli yksiselitteinen: Viestintäviraston linjauksen mukaan myös tulevat HD-kanavat ovat must carry -kanavia.
.@pyyny Viestintäviraston kannanoton mukaan kyllä #Yle #HD
-- Yleisradio (@Yleisradio) December 11, 2013
Samalla myös tulee määritellyksi se, että kaapelitoimijat eivät voi myöskään veloittaa korttimaksua ainoastaan YLE HD-kanavien vuoksi, eivätkä kanavat saa olla salattuja, koska HD-kanavia antenniverkossa jakeleva DNA ei niitä salaa.
Satelliittijakelussa laki on eri ja siellä kanava on sekä salattu että maksullinen.
EDIT 14:08: Lisätty maininta satelliittijakelun maksullisuudesta
Kirjoittaja: Petteri Pyyny @ 11. joulukuuta, 2013 13:44
YLE teräväpiirto HDTV YLE HD
Eikö tuo koske myös satelliitti puolta, koska Canal Digitalilla taitaa olla velvoite Suomen kanaviin, koska antennilähetys ei yllä koko Suomeen?
11.12.2013 13:56 #1
Lainaus, alkuperäisen viestin kirjoitti Lumikki: Eikö tuo koske myös satelliitti puolta, koska Canal Digitalilla taitaa olla velvoite Suomen kanaviin, koska antennilähetys ei yllä koko Suomeen? Hyvä havainto. Muokkasin artikkelia hieman, eli satelliitissa ko. velvoite ei ole voimassa, eli siellä YLEn HD-kanavat ovat maksullisia ja salattuja.
11.12.2013 14:09 #2
Hassua että tämmöistä asiaa tarvitsee edes kysyä. Nämähän kanavat on kuitenkin veronmaksajien rahoilla maksettu jo kertaalleen.
11.12.2013 16:25 #3
Eikös jo yleisradiolaki määrää, että Ylen sisältötarjonnan tulee olla maksutonta ja saatavilla kaikille? Saatan toki olla väärässäkin, kun en ainakaan pikaisella googlettamisella löytänyt tietoa asiasta.
12.12.2013 17:34 #4
Viestintäviraston kantahan on, että siirtovelvitteen alaisia ohjelmistoja ovat "Yleisradio Oy:n julkisen palvelun televisio- ja radio-ohjelmistot, joita jaetaan maanpäällisessä joukkoviestintäverkossa."
https://www.viestintavirasto.fi/tvradio...tovelvoite.html
Eli periaatteessa automaattisesti kaikki mitä yle keksiikään lähettää antenniverkon kautta ovat siirtovelvoitteen alaisia.
12.12.2013 19:20 #5
Lainaus, alkuperäisen viestin kirjoitti syrtek66: Hassua että tämmöistä asiaa tarvitsee edes kysyä. Nämähän kanavat on kuitenkin veronmaksajien rahoilla maksettu jo kertaalleen. Totta, mutta tästähän nousi hemmetinmoinen hässäkkä tuossa vuonna 2011, kun tuo nykyinen YLE HD -kanava tuli jakeluun ja osa operaattoreista siirsi sen maksukortin taakse. Aiheeseen liittyen mm. meidän selvittelyä 2,5v takaa:
13.12.2013 10:24 #6
Yle HD-kanaviin ja nykyiseenkin yhteen HD-kanavaan liittyy yksi ainoa iso MUTTA. Yle ei maksa antennijakelijalle jakelukustannuksista. Asia perustuu Ylen vuonna 2008 valitsemaan Mahdollistajastrategiaan, jossa Yle tarjoaa signaalinsa jakeluoperaattorin omin kustannuksin jaettavaksi. http://yle.fi/yleisradio/ajankohtaista/...akelulinjaukset
DVB-T2-HD-signaalin bittivirta on noin kolminkertainen verrattuna DVB-T2-SD-signaalin bittivirtaan. Ainakin Digitalla on nettisivuillaan asiaan liittyvät lähetysten tariffihintatiedot.
Ihmetyttää jos jakelijoilla on yhtä kanavaa suurempi kiinnostus omin kustannuksin lähettää Ylen nyt tarjoamia yhteensä neljää kanavaa.
Toisaalta on ymmärrettävää, että DNA käyttää sisäänheittokanavana tätä toistaiseksi yhtä Yle HD-kanavaa.
Ylen tuore uutinen Yle HD-kanavista tarkoittaa jo olevien neljän SD-kanavan lähettämista simulcast-hd-kanavina eli samanaikais-rinnakkais-hd-kanavina, jolloin vain natiivi-hd-ohjelmat ovat aitoa HD:tä, muu on ylöspäin konvertoitua näennäis-hd:tä.
BBC on Englannissa ilmoittanut lähettävänsä joulusta lähtien viisi uutta vapaasti katsottavaa simulcast-hd-kanavaa aikaisempien BBC ONE HD ja BBC TWO HD:n lisäksi.
http://t.co/iKexg6LvdY ja http://t.co/V9stffU73l
Ruotsissa taitavat kanavat SVT1 HD ja SVT2 HD olla nähtävinä.
Toivotaan parasta mutta pahinta pelkään eli sitä että Ylen on alettava maksaa HD-jakelusta, vaikka koko maahan se ei näkyisikään. Eihän TV2 näkynyt kuin vasta rakentamisjärjestyksessä kuten ykkösenkin rakentaminen aloitettiin Helsingistä.
DVB-C- eli kaapelijakelu on halvempaa, jos vain taajuustilaa riittää ja yleensä riittää.
On luonnollista että vuodesta 2017 Yle maksaa kiltisti DVB-T2-SD/HD-jakelustaan, koska kaikki Ylen neljä peruskanavaa siirtyy uuteen toisen sukupolven DVB-T2-lähetystekniikkaan vieläpä UHF-alueella. Sopii vain arvailla onko VHF III-alueella tuolloin enää tässä tulevaisuutta. Nykyisellään jo puolet tv-katselusta tapahtuu kaapeliteitse pääasiassa DVB-C:n kautta ja IPTV:nä
13.12.2013 19:52 #7